b'\n_START_ARTICLE_\nGND (tunniste)\n_START_PARAGRAPH_\nGND eli GND-tunniste (saks. Gemeinsame Normdatei; engl. Integrated Authority File, IAF) on Saksan kansalliskirjaston (saks. Deutsche Nationalbibliothek, DNB) ja sen saksankielisen kulttuuripiirin yhteisty\xc3\xb6kumppanien luoma yksil\xc3\xb6intitunniste ihmisille, organisaatioille, kokouksille ja tapahtumille, maantieteelliselle informaatiolle, hakusanoille ja teosnimille._NEWLINE_Esimerkiksi presidentti Urho Kekkosen GND-tunniste on 118777017. Vastaavasti esimerkiksi It\xc3\xa4-Suomen yliopiston GND-tunniste on 16162019-X ja Halti-tunturin GND-tunniste on 1046172026. _NEWLINE_Muodostetun tunnistetietokannan aineisto on vapaasti saatavissa avoimilla Creative Commons Zero (CC0) -lisenssiehdoilla MARC 21 -luetteloformaatissa, sen xml-muodossa ja RDF-muotoisena._NEWLINE_GND-tunniste luotiin vuonna 2012, jolloin sill\xc3\xa4 korvattiin useita aiemmin k\xc3\xa4ytettyj\xc3\xa4 erillisi\xc3\xa4 tunnistetyyppej\xc3\xa4 (saksalainen henkil\xc3\xb6nimitunniste PND, organisaatiotunniste GKD, aihepiiritunniste SWD ja Saksan musiikkiarkiston yleinen nimiketiedosto DMA-EST-Datei).'